Landsholdsspillere er ikke noget man hidtil har fostret i Ulsted. Det forhindrer os dog ikke i at nævne brugskommis Kaj Ørtoft, der i begyndelsen af 1950erne endte med at spille på Aalborg Changs daværende 2. divisionshold. Han huskes i Ulsted som eminent spilfordeler. Nævnes bør også Niels Søgaard Jensen, en wing, der var så hurtig, at det blev hævdet, at han kunne aflevere til sig selv. Niels Søgaard Jensen kom til Ulsted i 1932. Først var han dog en slags semi-professionel i Brovst, hvor den lokale idrætsforening betalte for hans togbillet frem og tilbage til kamp og træning. Siden valgte han dog Ulsted, hvor han fra midten af 1950erne blev en fremtrædende leder og ungdomstræner. Man skal heller ikke glemme "Mazda-brødrene" Torben Jensen (368 kampe for Ulsted), Jens Ole Jensen (294 kampe) og den nuværende bestyrer af Ulstedhallen, Jørn Pedersen (342 kampe).

Referat:
Legender fra Ulsted har der været en del af, hvis man kigger lidt ned af rækkerne i dansk fodbold.